Informasjon til Andelsinnehavere i Stiftelsen Dreyerbu

Driftsåret 2022

**Styret 2022**

Styret har i 2022 hatt 6 styremøter og 2 styre/dugnadsturer til hytta i Sirdal

Styret har bestått av

*Elin Lindberg Kjeldsen -Leder*

*Vibeke Johnsen- Økonomi*

*Tommy Pedersen -Teknisk/praktisk*

*Erik Johannesen -Utleie/Booking*

**Utleie 2022**

Vi har hatt bedre utleie dette året og sikret stabil inntekt, samtidig som økt utleie fører til økt slitasje og økt behov for vedlikehold samt svært dyre strømpriser som har blitt en stor utgiftspost. Dette kommer vi tilbake til i regnskapet.

**Branninspeksjon**

Alle krav til brannforebyggende tiltak er utført og kontroll av varslingsanlegg og slukkemidler er rutinemessig godkjent.

**Oppgradering av inngangsparti**

Oppjustert inngangsparti i skistall, malt vegger og lagt nytt gulv. Inngangsdør lakket. Gulv i tørkerom er malt på ny. Ny vifte installert i dusj

**Maling av hytta**

Det ble skrapt og malt et strøk med maling på hytta mot elven og flaggstangen.

**Hyttas Inventar**

Det kreves hyppige vedlikeholds runder på hyttas inventar. Salongen i hoved-stue er nå temmelig utslitt og burde vært skiftet. Vi prøver å lappe så godt det lar seg gjøre, men ettersom dette er en dyr investering har vi satt det på vent inn til videre. Ut over dette reparerer vi jevnlig det vi kan fikse selv av ting som går i stykker og prøver gradvis å oppgradere ting som må byttes ut.

Det er installert ny varmepumpe i spisestue, og vi har fått fjernkontroll på å kunne styre alle tre varmepumpene fra WiFi (lukket internett som nå er installert i hytta) for å prøve å holde strømforbruket så lavt som mulig.

To nye panelovner i spisestue og to på soverom installert disse har og fjernstyring og kan settes på fra internett dersom varmepumper ikke fungerer som de skal.

Oppvaskmaskin ble nylig ødelagt, ny innkjøpt og installert i vinterferien. Denne kan og fjernstyres fra nett.

**Planer som er tiltenkt for 2023**

Vi ønsker å bytte en del råtten kledning og male ferdig hytta. Dette må bli gjort på en dugnad fordi kostnadene på denne type arbeid er store nå og Stiftelsen har en økonomi som ikke vil klare innleie av firma til å gjøre jobben. Alle vinduer må gås over å tette karmer.

Terrasse er slitt og bør oppgraderes enten lage helt ny eller utbedre den vi har.

Skifte ut madrasser som er slitt, vanskelig å finne siden sengene ikke er standard mål.

Salong i stue skulle også ha vært trukket om. Selve salongen er solid og fin, men trekkene er preget av både stor slitasje og museangrep. Dette medfører og en større kostnad, så vi får bare se hva økonomien holder til i år.

* Dugnader 2023 Dugnad 9 jun – 11 jun
	+ - * Dugnad 8 sep – 10 sep

**Årsmøte 22 mars kl 18.00**

Som dere alle ser er det mye som både må og bør gjøres for å kunne holdehytta i drift og til en standard som gjør det attraktivt å leie. Vi er avhengige av at medlemmer engasjerer seg i driften og ikke overlater alt til oss fire i styret. Vi forventer at dere stiller på årsmøte slik at vi er flest mulig som tar beslutninger når det gjelder videre drift av Stiftelsen.

Styret i Stiftelsen Dreyerbu